Þetta var fyrsta vinnustöðvunin á prentmiðlum en fyrri þrjár vinnustöðvanir tóku til netmiðla , ljósmyndara og tökumanna . Vísir / Vilhelm Tólf tíma verkfalli blaðamanna á prentmiðlum , auk ljósmyndara og tökumanna sem eru félagsmenn í Blaðamannafélagi Íslands og starfa hjá Fréttablaðinu , Morgunblaðinu , Sýn og Rúv , lauk klukkan tíu í kvöld . Þetta var fyrsta vinnustöðvunin á prentmiðlum en fyrri þrjár vinnustöðvanir tóku til netmiðla , ljósmyndara og tökumanna . Blaðamenn felldu kjarasamning við SA í síðustu viku en skrifað var undir hann í kjölfar þess að boðuðum verkfallsaðgerðum var frestað um viku . Sú ákvörðun samninganefndar félagsins var afar umdeild enda hafði hún í för með sér að verkfall á prentmiðlum , sem átti að vera síðastliðinn fimmtudag , daginn fyrir svokallaðan Black Friday , frestaðist til dagsins í dag . Eftir að kjarasamningurinn var felldur í atkvæðagreiðslu hafa samninganefndir BÍ og SA átt fundi hjá ríkissáttasemjara en án árangurs . Síðast var fundað á þriðjudag og hefur nýr fundur ekki verið boðaður í deilunni . Hjálmar Jónsson , formaður Blaðamannafélags Íslands . Vísir / Vilhelm Hjálmar Jónsson , formaður BÍ , segist ekki hafa heyrt af neinum vandræðum með verkfallið í dag . Hann viti ekki öðruvísi en allt hafi farið eftir áætlun . „ Við tökum stöðuna á þessu á morgun , þegar við sjáum hvernig blöðin líta út , “ segir Hjálmar . Jón Þórisson , ritstjóri Fréttablaðsins , sagði í dag að til stóð að gefa út blað á morgun en það yrði með breyttu sniði . Verkfallið muni setja mark sitt á blaðið og það muni ekki fara fram hjá lesendum . Sjá einnig : Verkfallið muni setja mark sitt á blað morgundagsinsGengið hefur á ýmsu í verkfallsaðgerðum blaðamanna en Blaðamannafélagið hefur kært Árvakur sem gefur út Morgunblaðið til félagsdóms fyrir verkfallsbrot . Engar athugasemdir hafa aftur á móti verið gerðar við framkvæmd Fréttablaðsins . Blaðamenn á Vísi eru félagsmenn í Blaðamannafélagi Íslands . Blaðamannafélag Íslands hefur stefnt Samtökum atvinnulífsins vegna meintra verkfallsbrota Árvakurs í vinnustöðvun vefblaðamanna sem fór fram síðastliðinn föstudag frá klukkan 10 til 14 .